146. lahka brigada
146. lahka brigada vojna je jedinica koja je tokom rata u Bosni i Hercegovini djelovala u sastavu Prvog korpusa Armije Republike Bosne i Hercegovine. Na području općine Visoko oružani sastavi potčinjeni Općinskom štabu odbrane preostali nakon formiranja 302. motorizovane brigade ustrojeni su u četiri protivdiverzantska odreda. 19. oktobra 1993, tokom organizacijskih promjena u 6. korpusu, tri odreda objedinjena su u 321. lahku brigadu. Brigada 24. novembra dobija ime 321. brdska brigada. U junu 1994. 3. PDO "Abdullatif" ulazi u sastav 321. brigade. 11. januara 1995, pojačana ljudstvom iz 315. i 316. brdske brigade, brigada je preformisana u 146. lahku brigadu. Bila je direktno potčinjena Komandi 1. korpusa. Zlatnim ljiljanom, najvišim ratnim priznanjem, nagrađen je jedan pripadnik PDO "Abdullatif", jedan pripadnik 321. brigade i četiri pripadnika 146. brigade.